Üksnes kolm meest on lõpetanud kõik alustatud kümne- ja seitsmevõistlused. Kuna Rajal on võistlusi seljataga Tarmo Riitmurust ja Aigar Kukest rohkem, kuulub Raudmehe tiitel temale. Olgu see siis väike tunnustus Torino sise-EMi seitsmevõistluse eest, mille viletsas vormis olnud Raja vägisi lõpuni tegi. Loomulikult on noorematel sportlastel karjääri lõpetanud mitmevõistlejate ees suur eelis - eks vanusega lisandub  kroonilisi tervisehädasid, mis pahatihti sunnivad jõuproovi katkestama.